भूकम्पबाट गोरखाको बार्पाक , लाप्राक, गुम्दा लगायतका झण्डै ६ गाबिस नराम्ररी प्रभाबित भएका छन् । त्यस क्षेत्रका झण्डै ८० प्रतिशत घरहरु भत्किएको र सयौको मृत्यु भएको अनुमान गरिएको छ । तर एकिन बिबरण आउन अझै एक दुई दिन लाग्ने क्षेत्रीय प्रशासन कार्यालय पोखराले जनाएको छ । घाईतेको उद्धारको लागि आईतवार दिनभर नेपाली सेनाको एउटा मात्रै हेलिकप्टर खटिएको थियो । उद्धारको लागि प्रभाबित क्षेत्रमा सरकारी टोली अझै नपुगेकाले भग्नाबशेषमा पन्छाउने र शब निकाल्ने काम सुरु हुन सकेको छैन ।
